En lo periodo musulmán, Qalanna a más de lo nombre de lo lugar yera lo nombre d'un districto, balad. En l'anyo 1119 lo rei Alifonso lo Batallero conquirió Calanda, pero se perdió dimpués de la contraofensiva almorabet que siguió a la derrota en Fraga. La incorporación pa cutio en lo Reino d'Aragón se produció entre 1169 y 1170 baixo Alifonso lo Casto. Poco dimpués fue donada a los calatravos d'Alcanyiz, qui creyoron la comanda de Calanda.